b'\n_START_ARTICLE_\nT-26\n_START_SECTION_\nBojna uporaba\n_START_PARAGRAPH_\n15. oktobra 1936 je bila poslana prva po\xc5\xa1iljka tankov v \xc5\xa0panijo, kjer je potekala \xc5\xa1panska dr\xc5\xbeavljanska vojna. To je bila ena od mnogih po\xc5\xa1iljk, ki so potovale v pristani\xc5\xa1\xc4\x8de v Kartagino med operacijo X. 50 tankov T-26B je prispelo z ladjo SS Komsomol po poveljstvom generala Krivosheina. Le teden kasneje so Nemci dostavili svojo po\xc5\xa1iljko tankov Panzer I. To je bila odli\xc4\x8dna prilo\xc5\xbenost, da se sposobnost tankov poka\xc5\xbee tudi v vojnih razmerah. Do konca \xc5\xa1panske dr\xc5\xbeavljanske vojne so Sovjeti dostavili 281 tankov T-26B. Krivoshein je imel le 10 dni, da obrani Madrid pred nacionalisti. Stalin je bil najve\xc4\x8dji dobavitelj tankov pred Italjani (CV-33, CV-35) in Nemci (Panzer I). Francisco Franco je do konca vojne zajel 178 tankov T-26B. 30 je bilo tako po\xc5\xa1kodovanih, da se jih ni dalo ve\xc4\x8d uporabljati. Iz drugih vej nacionalisti\xc4\x8dne vojske je bilo zajetih \xc5\xa1e 50 tankov. T-26 je bil tank, ki se je najbolj uporabljal v obeh straneh._NEWLINE_Tank T-26 je sodeloval v drugi svetovni vojni in sicer v zimski vojni. V tej finsko sovjetski bitki je Sovjetska zveza uporabila 2.514 tankov. Do konca vojne so jih uvedli v uporabo 6.541. T-26 je bil najpogostej\xc5\xa1i tank v zimski vojni. Finska je bila v veliko bolj slab\xc5\xa1em polo\xc5\xbeaju, saj jim je primanjkovalo modernih tankov, ter protitankovskih topov 37 mm. Zato je bila obramba pred tanki T-26 zelo slaba. Vendar je imela tudi sovjetskia zveza te\xc5\xbeave, saj ji ni ugajal teren. Velike probleme pa so imeli tudi s poveljstvom in kontrolo. To je precej pripomoglo k finski ubranitvi suverenosti.'